Nariadenie Komisie (ES) č. 1160/2003
z 30. júna 2003,
ktorým sa mení a dopĺňa nariadenie (ES) č. 1898/97, ktorým sa ustanovujú pravidlá uplatňovania opatrení v sektore bravčového mäsa uvedených v Európskych dohodách s Bulharskom, Českou republikou, Slovenskom, Rumunskom, Poľskom a Maďarskom
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 2003/286/ES z 8. apríla 2003 o uzatvorení Protokolu, ktorým sa upravujú obchodné aspekty Európskej dohody o založení pridruženia medzi Európskymi spoločenstvami a ich členskými štátmi na jednej strane a Bulharskou republikou na druhej strane, berúc do úvahy výsledok rokovaní medzi stranami o nových vzájomných poľnohospodárskych koncesiách [1], najmä na jeho článok 3 ods. 2,
so zreteľom na rozhodnutie Rady 2003/298/ES zo 14.apríla 2003 o uzatvorení Protokolu, ktorým sa upravujú obchodné aspekty Európskej dohody o založení pridruženia medzi Európskymi spoločenstvami a ich členskými štátmi na jednej strane a Českou republikou na druhej strane, berúc do úvahy výsledok rokovaní medzi stranami o nových vzájomných poľnohospodárskych koncesiách [2], najmä na jeho článok 3 ods. 2,
so zreteľom na rozhodnutie Rady 2003/299/ES zo 14.apríla 2003 o uzatvorení Protokolu, ktorým sa upravujú obchodné aspekty Európskej dohody o založení pridruženia medzi Európskymi spoločenstvami a ich členskými štátmi na jednej strane a Slovenskou republikou na druhej strane, berúc do úvahy výsledok rokovaní medzi stranami o nových vzájomných poľnohospodárskych koncesiách [3], najmä na jeho článok 3 ods. 2,
so zreteľom na rozhodnutie Rady 2003/18/ES z 19.decembra 2002 o uzatvorení Protokolu, ktorým sa upravujú obchodné aspekty Európskej dohody o založení pridruženia medzi Európskymi spoločenstvami a ich členskými štátmi na jednej strane a Rumunskom na druhej strane, berúc do úvahy výsledok rokovaní medzi stranami o nových vzájomných poľnohospodárskych koncesiách [4], najmä na jeho článok 3 ods. 2,
so zreteľom na rozhodnutie Rady 2003/263/ES z 27.marca 2003 o podpísaní a uzatvorení Protokolu, ktorým sa upravujú obchodné aspekty Európskej dohody o založení pridruženia medzi Európskymi spoločenstvami a ich členskými štátmi na jednej strane a Poľskou republikou na druhej strane, berúc do úvahy výsledok rokovaní medzi stranami o nových vzájomných poľnohospodárskych koncesiách [5], najmä na jeho článok 3,
so zreteľom na rozhodnutie Rady 2003/285/ES z 18.marca 2003 o uzatvorení Protokolu, ktorým sa upravujú obchodné aspekty Európskej dohody o založení pridruženiamedzi Európskymi spoločenstvami a ich členskými štátmi na jednej strane a Maďarskou republikou na druhej strane, berúc do úvahy výsledok rokovaní medzi stranami o nových vzájomných poľnohospodárskych koncesiách [6], najmä na druhý odsek jeho článku 3,
keďže:
(1) Rozhodnutia 2003/286/ES, 2003/298/ES, 2003/299/ES, 2003/18/ES, 2003/263/ES a 2003/285/ES rušia nariadenia (ES) č. 2290/2000 [7], (ES) č. 2433/2000 ES [8], (ES) č. 2434/2000 [9], (ES) č. 2435/2000 [10], (ES) č. 2851/2000 [11] a (ES) č. 1408/2002 [12] podľa uvedeného poradia, posledné z nich predtým zrušilo nariadenie (ES) č. 1727/2000 [13].
(2) Po zrušení nariadení (ES) č. 2292/2000, 2433/200, 2434/2000, 2435/2000, 2851/2000 a 1727/2000 by sa mali zrušiť odkazy na tieto akty v nariadení Komisie (ES) č. 1898/97 [14], naposledy zmenenom a doplnenom nariadením (ES) č. 1877/2002 [15].
(3) V súlade s predpismi o výrobkoch z bravčového mäsa ustanovenými v rozhodnutiach 2003/286/ES, 2003/298/ES, 2003/299/ES, 2003/18/ES, 2003/263/ES a 2003/285/ES by sa pre ročné obdobia začínajúce 1.júlom malo tiež upraviť nariadenie (ES) č. 1898/97.
(4) V dôsledku toho by sa malo zmeniť a doplniť nariadenie (ES) č. 1898/97.
(5) Opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso,
PRIJALA TOTO NARIADENIE:
Článok 1
Nariadenie (ES) č. 1898/97 sa týmto mení a dopĺňa takto:
1. Prvý odsek článku 1 sa nahrádza takto:
"Všetky dovozy do spoločenstva, podľa opatrení ustanovených v rozhodnutiach 2003/286/ES, 2003/298/ES, 2003/299/ES, 2003/18/ES, 2003/263/ES a 2003/285/ES v prípade výrobkov patriacich do skupín č. 1, 2, 3, 4, H1, 7, 8, 9, T1, T2, T3, S1, S2, B1, 15, 16, a 17 uvedených v prílohe I k tomuto nariadeniu podliehajú predloženiu dovoznej licencie."
2. Príloha I k nariadeniu (ES) č. 1898/97 sa nahrádza prílohou k tomuto nariadeniu.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskej únie.
Bude sa uplatňovať od 1. júla 2003.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 30. júna 2003